
ЧӐВАШ РЕСПУБЛИКИН

САККУНӖ

"ЧӐВАШ РЕСПУБЛИКИНЧЕ ГРАЖДАНСЕН 

СЫВЛӐХНЕ СЫХЛАССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ

2013 ҫулхи ака уйӑхӗн 23-мӗшӗнче 

йышӑннӑ

1 статья

Чӑваш Республикин "Чӑваш Республикинче граждансен сывлӑхне сыхласси ҫинчен" 2012 ҫулхи юпа уйӑхӗн 3-мӗшӗнчи 59 №-лӗ саккунне ("Республика" хаҫат, 2012, юпа уйӑхӗн 5-мӗшӗ) ҫакӑн пек улшӑнусем кӗртес:

1) 2 статьяна ", тата Федерацин "Юн парасси тата донор юнӗн компоненчӗсем ҫинчен" 2012 ҫулхи утӑ уйӑхӗн 20-мӗшӗнчи 125-ФЗ №-лӗ саккунӗнче" (малалла – Федерацин "Юн парасси тата донор юнӗн компоненчӗсем ҫинчен" саккунӗ)" сӑмахсем хушса хурас;

2) 6 статьяра:

4-мӗш пункта "тата Федерацин "Юн парасси тата донор юнӗн компоненчӗсем ҫинчен" саккунӗн 25 статйин 5-мӗш пайӗпе" сӑмахсем хушса хурас;

ҫакӑн пек ҫырса 61-мӗш пункт хушса хурас:

"61) "Раҫҫей хисеплӗ донорӗ" кӑкӑр ҫине ҫакмалли паллӑпа наградӑланӑ ҫынсене кашни ҫулах укҫан тӳлес енӗпе полномочисем пурнӑҫлама федераци бюджетӗнчен уйӑрса панӑ субвенцисене тӑкаклани ҫинчен калакан кашни кварталти отчета Федерацин "Юн парасси тата донор юнӗн компоненчӗсем ҫинчен" саккунӗн 25 статйин 7-мӗш пайӗн 2-мӗш пункчӗпе килӗшӳллӗн федерацин ӗҫ тӑвакан влаҫӗн тивӗҫлӗ органне вӑхӑтра тӑратассине тивӗҫтересси;"; 

3) 7 статьяна ҫакӑн пек ҫырса 101-мӗш тата 102-мӗш пунктсем хушса хурас:

"101) Чӑваш Республикин ӗҫ тӑвакан влаҫӗн тивӗҫлӗ органӗсене пӑхӑнса тӑракан тата донор юнӗ тата (е) унӑн компоненчӗсем ҫаврӑнакан сферӑра ӗҫлекен организацисене укҫа-тенкӗпе тивӗҫтересси; 

102)  Программӑна пурнӑҫланӑ шайра медицина пулӑшӑвӗ панӑ чухне Чӑваш Республикин медицина организацийӗсене, сывлӑха сыхлас сферӑра полномочисем пурнӑҫлакан вырӑнти хӑй тытӑмлӑх органӗсен медицина организацийӗсене, Чӑваш Республикин ӗҫ тӑвакан влаҫӗн органӗсене пӑхӑнса тӑракан вӗренӳ организацийӗсене, ӑслӑлӑх организацийӗсене, ҫавӑн пекех Программӑна пурнӑҫлама хутшӑнакан уйрӑм ҫын тытса тӑракан тытӑмри сывлӑх сыхлавӗн организацийӗсене клиника тӗлӗшӗнчен усӑ курмалли донор юнӗпе тата (е) унӑн компоненчӗсемпе тӳлевсӗр тивӗҫтермелли йӗркене палӑртасси;";

4) 8 статьяра:

а) 1-мӗш пайра:

ҫакӑн пек ҫырса 31-мӗш – 33 -мӗш пунктсем хушса хурас:

"31) Чӑваш Республикин медицина организацийӗсенче, Чӑваш Республикин ӗҫ тӑвакан власть органӗсене пӑхӑнса тӑракан  вӗренӳ организацйӗсенче тата ӑслӑлӑх организацийӗсенче донор юнне тата (е) унӑн компоненчӗсене хатӗрлессине, упрассине, турттарассине тата хӑрушсӑрлӑхне тивӗҫтерессине йӗркелесси;

32) Чӑваш Республикин территорийӗнче юн тата (е) унӑн компоненчӗсене парассине йӗркелес, аталантарас тата пропагандӑлас енӗпе мероприятисем ирттересси;

33) юн тата (е) унӑн компоненчӗсене панӑ донор валли донорӑн тӗслӗх апат-ҫимӗҫ рационӗнчен кая мар апат-ҫимӗҫ рационне палӑртасси;";

ҫакӑн пек ҫырса 151-мӗш пункт хушса хурас:

"151) донор юнӗ тата (е) унӑн компоненчӗсем ҫаврӑнакан сферӑра патшалӑх енчен тӗрӗслесе тӑрасси, унта панӑ полномочисен шайӗнче Федерацин "Уйрӑм ӗҫ-хӗл тӗсӗсене лицензилесси ҫинчен" 2011 ҫулхи ҫу уйӑхӗн 4-мӗшӗнчи 99-ФЗ №-лӗ саккунӗпе килӗшӳллӗн медицина ӗҫ-хӗлне лицензиленӗ чухне тӑвакан лицензи тӗрӗслевне те кӗртмелле;"; 
ӑ) 2-мӗш пайра:

1-мӗш пунктӑн "ӑ" ҫум пунктне "наука" сӑмах хыҫҫӑн ", тата пысӑк технологиллӗ медицина пулӑшӑвӗ парас енӗпе ӗҫ-хӗл пурнӑҫлакан медицина организацийӗсемпе" сӑмахсем хушса хурас;

ҫакӑн пек ҫырса 3-мӗш пункт хушса хурас:

"3) "Раҫҫей хисеплӗ донорӗ" кӑкӑр ҫине ҫакмалли паллӑпа награ​дӑланӑ ҫынсене кашни ҫулах укҫан тӳлесси."; 
5) 9 статьян 2-мӗш пайне ҫакӑн пек ҫырса 8-мӗш пункт хушса хурас:

"8) Раҫҫей Федерацийӗн саккунӗсемпе килӗшӳллӗн ытти полномочисем.";

6) 18 статьян 1-мӗш пайне ҫакӑн пек ҫырса хурас:

"1. "Раҫҫей хисеплӗ донорӗ" кӑкӑр ҫине ҫакмалли паллӑпа награ​дӑланӑ ҫынсене тата "СССР хисеплӗ донорӗ" кӑкӑр ҫине ҫакмалли паллӑпа наградӑланӑ Раҫҫей Федерацийӗн территорийӗнче ялан пурӑнакан Раҫҫей Федерацийӗн гражданӗсене Федерацин "Юн парасси тата донор юнӗн компоненчӗсем ҫинчен" саккунӗпе палӑртнӑ социаллӑ пулӑшу мерисемпе тивӗҫ​тереҫҫӗ.".

2 статья

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет тата 2013 ҫулхи кӑрлач уйӑхӗн 20-мӗшӗнчен пуҫланнӑ право хутшӑнӑвӗсене пырса тивет.

